《唐兴寺再呈美中》
宋代·王庭圭

七年三过唐兴寺，梦里闻君得好官。遍历兰台兼柱史，近辞香好出金銮。

从来呼客沽村酿，不敢移厨洗玉盘。政恐人情贱杨柳，送迎唯作故时看。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。